COMUNA SÂNTANDREI

Nr.18984 din 09.12.2021
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni complementare 
sat Sântandrei,  nr.cad.59884 și 59885, comuna Sântandrei, județul Bihor”
Proiectant: B.I.A. Szabo Ane Marie
Primăria comunei Sântandrei anunță intenția de elaborare a unui plan urbanistic zonal pentru lotizarea lunor terenuri pentru construirea de locuințe și funcțiuni. complementare, sat Sântandrei, la inițiativalui Crețiu Petru și Crețiu Adrian Ioan.
Terenul propus pentru parcelare este situat în intravilan, în partea de vest a satului Sântandrei și este delimitat la nord de drumul județean DJ 795, la sud de drumul public cu nr.cad.10217 și parcelările străzilor Macului și Lavandei, la est terenuri arabile în intravilan aflate în apropierea Cimitirului Sântandrei, la vest terenuri arabile pentru care s-a inițiat un PUZ pentru construire locuințe.
Imobilul studiat este alcătuit din două terenuri identificate prin nr.cad.59884(S= 20250 mp) și nr.cad.59885     (S= 20250 mp), având suprafața totală 40 500  mp.
Accesul la teren se poate face din drumul județean DJ 797 sau din drumul cu nr.cad.10217.

Conform PUG valabil, din 2006, terenul studiat se află în intravilan UTR.5 – L3, subzonă cu funcțiune predominantă de locuire cu funcțiuni complementare cu interdicție temporară de construire până la întocmire de PUZ/PUD.
Prin P.U.Z. se propune lotizarea terenului în loturi pentru locuințe amplasate pe o parte și alta a unui drum nou de 12 m lățime și pe o partea a altui drum  cu lățime de 9m.
Reglementările propuse prin PUZ vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Terenul ce se doreste a fi parcelat este traversat de rețele electrice de înaltă și medie„tensiune în apropirea drumului județean DJ 797. Pentru asigurarea cu energie electrică, gaz, apă și canalizare a viitoarelor parcele, se va face extinderea pe noile drumuri constituite a rețelelor de distribuție existente pe DJ 797. 
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 09.12. – 18.12.2021. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

